Инсталирајте прикључке да бисте приступили додатним могућностима.
Tiffany Antopolski
tiffany.antopolski@gmail.com
Фабијана Симоеш
fabianapsimoes@gmail.com

Creative Commons Share Alike 3.0

# Прикључци

Можете инсталирати пакет eog-plugins да бисте добили додатне прикључке за прегледач слика. Прикључци додају додатне могућности, попут оних наведених испод.

Можете инсталирати пакет eog-plugins користећи управника пакетима ваше Линукс дистрибуције.

инсталирај eog-plugins

Следеће могућности су укључене у eog-plugins:

Exif приказ: Приказује подешавања камере и хистограме за дигиталне фотографије.

Позадина преко целог екрана: Омогућава промену позадине у режиму преко целог екрана.

Цео екран на двоклик: Активирајте режим преко целог екрана двокликом.

Мапа: Прикажите геолокацију дигиталне фотографије на мапи.

Пајтон конзола: Пајтон конзола за скриптовање за прегледач слика.

Слање поштом: Пошаљите слику пријатељу тако што ћете је приложити уз нову е-поруку.

Мешање покретног приказа: Меша слике у режиму покретног приказа.

Увећај да стане ширина слике: Подешава увећање тако да читава ширина слике стане у прозор.

Можете управљати прикључцима користећи језичак Прикључци у прозору са поставкама.