Суреттер арасында ауысу үшін Сол жақ және Оң жақ пернелерін басыңыз немесе олардың барлығын көрсету үшін сурет галереясын пайдаланыңыз.
Tiffany Antopolski
tiffany.antopolski@gmail.com

Creative Commons Share Alike 3.0

# Бумадағы барлық суреттерді көру

Бумадағы барлық суреттерді бір суретті ашып, содан кейін көрсетілген суреттің сол және оң жағындағы (мысалы) Келесі және Алдыңғы батырмаларын шерту арқылы жылдам шолуға болады. Сондай-ақ бумадағы барлық суреттердің шағын алдын ала қараулары бірден көрсетілетін сурет галереясын көре аласыз.

# Бумадағы барлық суреттерді шолу

Егер сізде бірнеше суреті бар бума болса, оларды жеке-жеке ашпай-ақ барлық суреттерді ыңғайлы шолуға болады.

Шолу жасағыңыз келетін бумадан кез келген бір суретті ашыңыз.

Суреттер арасында ауысу үшін көрсетілген суреттің сол және оң жағындағы Келесі және Алдыңғы батырмаларын шертіңіз немесе Оң жақ және Сол жақ пернелерін басыңыз.

Толық экран режимінде суреттерді тақырып жолағындағы Толық экран батырмасын шерту немесе F11 басу арқылы шолуға болады. Толық экран режимінде суреттер арасында ауысу үшін пернетақтадағы Сол жақ немесе Оң жақ бағдарша пернелерін пайдаланыңыз. Сондай-ақ бумадағы бірінші немесе соңғы суреттерге өту үшін Home немесе End пернелерін пайдалануға болады.

Қалыпты көруге оралу үшін Esc немесе F11 басыңыз.

# Сурет галереясына шолу

Сурет галереясы бумадағы барлық суреттердің шағын алдын ала қарауларын (нобайларын) бірден көрсетеді. Бұл суреттердің үлкен жинақтарын жылдам шолуды жеңілдетеді.

Сурет галереясын көрсету үшін терезенің жоғарғы оң жақ бұрышындағы мәзір батырмасын басып, Көрсету Сурет галереясы таңдаңыз немесе Ctrl F9 басыңыз.

Суретті толық өлшемде көрсету үшін галереядағы суретті шертіңіз.

Сондай-ақ галереядағы суреттерді өткізіп жіберу үшін Сол жақ және Оң жақ пернелерін пайдалануға болады

Галереяны жасыру үшін терезенің жоғарғы оң жақ бұрышындағы мәзір батырмасын басып, Көрсету Сурет галереясы белгісін алып тастаңыз немесе Ctrl F9 басыңыз.