Automatisk omdøbning og nummerering af grupper med billeder.
Tiffany Antopolski
tiffany@antopolski.com

Creative Commons Deling på samme vilkår 3.0

scootergrisen
2020

# Omdøb mange billeder på samme tid

Hvis du har mange billeder, du vil omdøbe til f.eks. et nummereret standardnavneformat:

Åbn billedgalleriet ved at trykke på Ctrl F9.

Vælg alle de billeder, du vil omdøbe fra billedgalleriet ved at holde Ctrl nede og klik på dem et efter et.

Eller tryk på Ctrl A for at vælge alle billederne.

Klik på Gem som …. Der vises et vindue med nogle valgmuligheder til filnavnet (vinduet kan ses på billedet nedenfor).

De omdøbte billeder gemmes, som standard, i den nuværende mappe. For at gemme dem et andet sted ændres Destinationsmappe.

Brug boksen Filnavnsformat til at vælge et navngivningsformat til billederne. Forhåndsvisning af filnavn viser dig hvordan de nye filnavne kommer til at se ud. Se afsnittet , nedenfor, for råd til at vælge hvordan filerne omdøbes.

Sørg for at rullegardinslisten Filnavnsformat siger som original medmindre du vil konvertere billederne til et andet filformat.

Klik på Gem som og billedet omdøbes.

# Vælg et filnavnsformat

Filnavnet på de omdøbte filer bestemmes af hvad du putter i boksen Filnavnsformat.

Du kan beholde det oprindelige filnavn som del af det nye filnavn ved at efterlade %f i boksen.

Hvis du f.eks. skriver københavn_%f i boksen Filnavnsformat, så omdøbes billeder som kaldes blomst.jpg, hus.jpg og kat.jpg til københavn_blomst.jpg, københavn_hus.jpg og københavn_kat.jpg.

Hvis der tilføjes et %n, så nummereres billederne fortløbende, begyndende fra det tal du vælger som tæller under Valgmuligheder.

Hvis du f.eks. skriver solskin_%n i boksen Filnavnsformat, så omdøbes billeder som kaldes hus.jpg, kat.jpg og blomst.jpg til solskin_2.jpg, solskin_3.jpg og solskin_1.jpg. (de nummereres i alfabetisk rækkefølge i henhold til de oprindelige filnavne).